Anmeldelser fra CPH PIX 2018 | Magasinet KBH\n27.september - 10. oktober 2018\nEl Ángel *****\nKameraet elsker Carlitos – mindst ligeså meget som han elsker sig selv – når han som en helt særlig engel byder op til dans. Dødsdans, altså, for virkelighedens argentinske seriemorder Carlos Robledo Puch kaldes Dødsenglen, og Luis Ortega har skabt en vildt provokerende og lækkersmart film fuld af seksuelle overtoner i forrygende 70er-æstetik og -musik. Med cadeau til Tarantino, Scorsese og andre easy riders. Lorenzo Ferro er fabelagtig som dette grumme babyfjæs, og ligheden med Puch er formidabel. Også Chino Darín (søn af Ricardo) er fremragende som den berømmelseshungrende makker Ramón.\nThe Outlaws ****\nSydkoreansk action-blockbuster, baseret på virkelighedens Heuksapa-aktion i Seoul, 2007, hvor over 30 gangstere blev arresteret. Her er heftigt gangvanvid og -forvirring, allerede inden den kinesiske inkassator tilføjer sine psyko-metoder og et par intrikate forretningsforbindelser. Politidetektiv Ma Seok-do spiller normalt cool med lussinger, fordi hans knytnæver er for hårde, men da hans lille indsatsgruppe får 10 dage, inden de kinesiske myndigheder overtager, må der skrues op for de særlige forhørsmanerer. Typisk sydkoreansk hovsa-humor og adrenalin-action, hvor pulsen nærmest kun falder når der serveres mad, whisky og damer.\nBoys Cry/La terra dell’abbastanza ****\nGennemsnitligt italiensk gang-drama, der holder intensiteten med den stilsikre fotografering af Paolo Carnera (’Suburra’ og ’Gomorra: la serie’). Et tilfældigt trafikdrab viser sig som held i uheld, når nu man er rastløs teenager med kedsomme fremtidsudsigter, for det ender med at blive adgangsbillet til et killer-liv i Pantano-gangsternes vold. Gode typer, men ikke så meget nyt gangsterstof fra brødrene D’Innocenzo – og trods navnet er der ikke meget uskyld at hente her, og den sympati filmen prøver at oparbejde, indfinder sig ikke helt. For hvad får drenge til at græde? Den italienske titel giver et hint, men det er alligevel svært for de to teenfyre at nå frem til den finale af nok, som kan give dem følelsesafløb. Så det ender lidt mere i klicheen med mama.\nLovende debut for danske Josefine Kirkeskov, hvor man mærker hendes engagement i emnet – fra egne erfaringer med hjælpearbejde på Lesbos. Skarpt iscenesat på en båd i Middelhavet – med vellykket spænd mellem frihed og frygt – udspilles et psykologisk trekantsdrama, realistisk og rørende. Traumer flyder op til overfladen, da et kærestepar samler en kvindelig, syrisk flygtning op af vandet, og ikke helt har afstemt deres indbyrdes incitament. Rigtig gode karakterskildringer af svenske Sofia Helin, norske Pål Sverre Hagen og tyrkiske Şebnem Hassanisoughi.\nThe Cannibal Club/O clube dos canibais ***\nSatiren hugger hårdt og blodigt, når den brasilianske newcomer Guto Parente hæver pulsen for sex, mord og kannibalisme på den kapitalstærke kystlinje Fortaleza. Dekadencen er tydelig hos Gilda og Octavio, der hyrer personale ud fra særlige attributter for at sætte krydderi på hverdagen. Både her og i titlens luskede loge får de svedige sexscener ekstra gok og succederes af fede, røde bøffer. Den småperverse samfundssatire, hvor de rige fortærer de fattige, får dog et overraskende actionkick til sidst.\nAll Good/Alles ist gut ***\nIndelukket og modstridende på alle måder er tyske Eva Trobischs debutfilm og hendes hovedkarakter, hvis livsmotto (titlen) får en ny drejning, da hun stiltiende insisterer på at negligere en voldtægt. Allerede under selve akten synes hun at lukke ned, men da hun konstant støder på den brødebetyngede mand, bliver det efterhånden umådeligt svært at opretholde den godmodige facade. Gode skuespilpræstationer holder dette underspillede drama i naturalistisk form, men slutningen er et særdeles underligt antiklimaks.\nRet langtrukket ungdomsdrama om papsøskende, der mellem filosofiske gåture og dansende diskoteksdruk leverer ægte og rørende scener af ungdommens kærlighedskvaler, som canadiske Philippe Lesage har specialiseret sig i. Ikke mindst i ’Les démons’, som han her i en påklistret slutdel føler trang til at referere, ved at lade denne films hovedkarakter Félix overtage handlingen. Alligevel ender det i kedsommelig lejrbålssang.\nMadeline’s Madeline ***\nGood Favour **\nEn frygtelig deroute for en familiefar, der ikke tør stole på systemet og desperat kaster hele sin velfærd inklusiv kone og børn for fødderne af et par småsvindlere. For han har brug for en ny nyre, meget snart. Argentinske Armando Bos sorthumoristiske historie om endnu en succesmands forfald er interessant, men på ingen måde så genial som hans manuser til Iñárritu-samarbejderne ’Birdman’ og ’Biutiful’. Slutningen har dog et vellykket twist, som måske kunne være udnyttet tidligere.\nDybt fascinerende hyper-thriller smurt godt ind i samfundssatire og forbrugskritik. Udsøgt æstetik og syret fantasi er britiske Peter Stricklands force, og når han her blander det blodskudt med sin forkærlighed for italiensk giallo bliver det en filmfest af vilde indtryk. Den geniale titel udspringer fra en særdeles suspekt tøjshop og en unik kjole, hvis røde tråde viser sig at skabe ulykke, vanvid og død. Alt er stærkt symbolladet og pastichemættet. Som at chefen er næsten ligeså blodfattig som mannequinerne, at ekspedienterne taler med slavisk accent og er dresset op til transsylvansk fest, at betalingen foregår i noget der ligner ’True Blood’-kolber og at tv-spots virker mystisk sataniske. Ironien strutter, og man er ikke i tvivl om massefortæringen når en blikkenslager får folk i trance med sine mekanik-svadaer, og Sidse Babett Knudsen toner frem i slutbillederne.\nFine familiebilleder fra dengang det var eksklusivt at portrættere lykke til evigt minde. Pletskuddet her er den 14-årige søns synsvinkel på forældrenes ret utilpassede ægteskabs opløsning, der begynder med farens (Jake Gyllenhaal) jobmæssige stolthed og kulminerer i morens (Carey Mulligan) genfundne savoir-faire. Indieskuespiller Paul Danos instruktørdebut er rørende og underspillet fra fremtidsplaner over utroskab til brandtrusler, hvori sønnen uforvarende bliver den fortrolige mellem mor og far. Alt for tidligt at blive voksen, men hvilken skøn teenager!\nDen sexscene vil slå benene væk under de fleste! Så ægte, chokerende og voldsom. Om man tolker den som konsensus eller ej. Svenske Isabella Eklöf – der velfortjent vandt PIX-Talentprisen – balancerer modigt og effektivt gråzonerne i et forhold rådrevet af status, magt og objektivisering. Småkriminelt bliver storråddent på kort tid for den unge hovedperson, nøgent og iskoldt spillet af Victoria Carmen Sonne overfor Lai Ydes perverterede narkosmugler.\nGræsk weird wave når det er allermest sort: En mand, der trives – til afhængighed – på folks medlidenhed. Fuldt bevidst om hvor svært folk har ved at takle sørgmodighed, og ligeledes død, fanger instruktør Babis Makridis – sammen med Efthymis Filippou, weird wave-hovedforfatter efter produktioner med Lanthimos og Tsangari – den vellykkede balance mellem humor og sympati. Ikke mindst med stor stilistisk sikkerhed i miljø og skuespil, som heller ikke går af vejen for at bemærke at disse følelsers filmudtryk er latterlige. Efterfulgt af den daglige græderutine. En modig lille filmperle, der fortjener medfølelse. Og i øvrigt med en skøn, positiv slutpointe.\nHabilt lille kammerdrama af debutant Klaus Møller Nielsen, der kredser om ensomhed og sorg. Uden de store følelsesudsving sættes fokus på Patrik (Kristian Ibler), hvis familietraumer er både nylige og forgangne. Om distancen – fysisk som psykisk – der så hurtigt ødelægger forhold; og reaktionsmønstre – sårbare som overfladiske – der stopper udviklingen. Søsteren (Camilla Gottlieb) kunne være mere interessant og interesseret i familieforholdene, men understøtter budskabet om at man er sig selv nærmest og man må udtrykke sine behov for at få dem opfyldt.\nRet sært drama, hvis småklamme metafor ikke helt fungerer. Marina Méliandes dommedagsagtige scenarie udspiller sig otte måneder før OL ruller ind i Rio, hvor byens udvikling er i højsædet. På den ene side kyniske bygherrer og den anden side ulykkelige, udsatte beboere. Byggelarmen er heftig, varmen endnu mere ulidelig, og pludselig rammes borgernes advokat af vildtvoksende blå-lilla udslæt, der ligner noget naturskabt. Hun sover ikke, græder spontant, spiser fordærvet mad, er vred og vil have sex hele tiden. Tilfredsstillelsen udebliver – for hende, for dem og for os.\n”Når man skriver om sig selv, skal man ikke vise barmhjertighed.” Det gør pastor Toller (Ethan Hawke) så heller ikke i sin hverdag, hvor han tyller whisky og afviser enhver form for nærhed med andre. Manuskriptforfatter og instruktør Paul Schrader har altid dykket dybt i menneskets mørke, og hvor hans mest kendte karakter (’Taxi Driver’) var en ægte hverdags-virgilante, er Toller gudsbenådet, om end ligeså forvredet på psyken. Hans udvikling virker dog ikke så plausibel, ej heller nærrelationen med den gravide Mary (Amanda Seyfried).\nTokyo Vampire Hotel *****\nDet vildeste blodsexaction-party – selv for Sion Sono, der har leveret den vanvittigste filmproduktion de sidste 10 år, kvantitativt som kvalitativt. Det er overdådigt og overgearet vampyr-slash og -splash på den virkelig fede måde, visuelt blæret fra den vampede vulvahule til den grå scifi-grotte, hvor henholdsvis Corvins og Draculas holder hof og i bekæmpelsen af hinanden forsøger at score det evige blod i Manami, af særlig avl. De to vilde heltinder, hvoraf den ene minder om Dreyers Jeanne D’Arc (Ami Tomite) og den anden Tarantinos Bride (Kaho), er i særklasse seje. Handlingen er endnu vildere, hektisk og rodet – måske fordi filmen er skåret fra en over 6 timer lang serie – men helvedes underholdende!\nSorry Angel/Plaire, aimer et courir vite ****\n”Livet er dummere end film,” siger HIV-positive Jacques (Pierre Deladonchamps) i Christophe Honorés måske mest sensitive film, hvis franske titel (nyd, elsk og løb hurtigt) beskriver hans tilgang til kærligheden, og især denne sidste affære med den yngre Arthur (Vincent LaCoste), Ganske uforudsigeligt udfoldet og smart spejlet i filmfavoritter som Truffaut, Carax og Fassbender, så man fornemmer fortid og fremtid smelte sammen af to meget forskellige liv, men ens sjæle. Smukt og rørende, ægte og livsbekræftende.\nIs That You?/¿Eres tú, papá? ***\nFor familiens bedste. Rammereplikken i det cubanske gyserdrama af debutant Rudy Riverón Sánchez har fatale konsekvenser, som man fornemmer hele vejen gennem uhyrlighederne i den udtjente hytte, hvor man altid kan høre grisene grynte. Stemningen er grå, grum og jordslået, men desværre er der ikke meget følelse eller forståelse at hente i handlingen. Bare en ynkelig, ond mandsling, der yder psykologisk terror på datter og kone, som han også binder og banker. Det fortsætter efter hans død – i et interessant twist med åndemaneri og besættelse – men man mister lidt gejsten, når ophav og afsæt mangler.\nHuman, Space, Time and Human/Inkan, gongkan, sikan grigo inkan ***\nDet lover som vanligt ikke godt for menneskeheden, når Kim Ki-Duk deler lussinger – og det der er meget, meget værre – ud i dette højtflyvende epos, der stilmæssigt mixer pirateri, klima-scifi og bibel-fantasy. Sydkoreanske Ki-Duk er kendt for det provokerende og ubehagelige, men denne meta-fabel er alligevel svær at kapere. Det gamle krigsskib, der skulle være et skønt cruise, vender hurtigt tilbage til krigszonen af klasseforskelle og misogyni, der pointerer menneskehedens disintegration. Det er råt, grådigt og usympatisk over hele dækket, med undtagelse at en mystisk, stum, ældre mand, der går i gang med at skabe egne afgrøder.\nAsako I & II **\nLad de døde hvile **\nThe Night eats the World/La nuit a dévoré le monde ****\nFascinerende takling af zombie-mareridtet fra debuterende Dominique Rocher, der griber manglen på liv og lyd ganske vellykket. Sam (norske Anders Danielsen Lie) er fanget i en bygning, og bliver hurtigt så ensom at han har enesamtaler med nabo-zombien (Denis Lavant) indelukket i elevatoren, og indimellem laver trommespektakel så gaden igen fyldes af savlende zombier. Sam er musiker og lydmager, så hans kreativitet fryder, og man kunne ønske mere af den slags gennem de lidt døde perioder af filmen. Men en udmærket meditation over tesen: At være død er normalen nu.\nPjuskede mega-hundehvalpe og lyserøde skyer. Det er Diamantinos hemmelige opskrift på succes med den bold, der har gjort ham til stjerne. Så da han får en åbenbaring om flygtninge, og vil adoptere en dreng han kan give kærlighed og nutellavafler, misser han vindersparket. Og så eksploderer alt i vanvidskomedie med politiske undertoner. Et kloningsprojekt, der skal genrejse Portugal. Forræderiske kvinder, der enten er tvilling-bitches, lesbiske agenter eller psyko-forskere. Seksualitet på tværs af køn, krop og kultur. Det er campet, poppet, over-the-top og indimellem ulideligt, men Carloto Cotto – med tydelige hints til superstar Ronaldo – er fantastisk som den totalt blanke machomand.\nEn original og overraskende sexthriller, hvor mord bliver til sex, eller omvendt, eller begge dele. Nicolas Pesce har stilsikkert, og med humoristisk kant, overført Murakami Ryūs roman til amerikansk noir retro-dyppet i italiensk giallo, så lyd og billeder forfører blodrødt i gysertoner fra Goblin og Bruno Nicolai til Piero Piccionis pornoscore. Christopher Abbott og Mia Wasikowska er intense i hver deres psyko-spil, og de skiftes til at have overtaget. Som da hun gør sin entre til ‘La Dama Rossa Appare’, og man ved der er noget farligt på færde. Det sublime soundtrack fortæller en masse historier i sig selv, ligeså detaljerne i interiør. Men bag stiliseringen, humoren og hyperrealismen popper s/m-kernepunkter op, som grænser og samtykke, ikke mindst i den syleskarpe slutscene. ’Piercing’ lever på alle måder op til sin titel!\nBlind Spot/Blindsone ****\nDe blinde zoner, der kan være i hverdagens trummerum, kan pludselig få et tragisk udfald. Interessant og modigt, som et hint til disse zoner, foregår dette drama i realtid, filmet i et take. Med masser af nerve og intensitet debuterer svenske Tuva Novotny som instruktør, og med sin mangeårige erfaring som skuespiller får hun skabt vedkommende præstationer, der er helt afgørende for denne type film. Den enkle historie, de rørende skæbner og de lurende traumer holder os fast, men slutningen skuffer og mister følelse.\nYderst klaustrofobisk thriller, der i sit neglebidende gys næsten får os til at glemme logikken i setuppet. Samtidig ved vi jo hvordan håndværkere sjosker rundt i deres job, og hvordan netop dette byggeri har været udsat for lidt af hvert. Det er ganske originalt af debutant Rasmus Kloster Bro at sætte gys på metrobyggeriet, og der er mange knugende scener, der får det til at løbe koldt ned ad ryggen. Men karakterudvikling og skuespil halter, så illusionen brydes, og derfor skulle man nok have satset på nogle flere ægte gyser-scenarier.\nMeget rørende og empatisk drama om far og datter, der lever i skoven, væk fra verdens normer om fastholdelse og kontrol. Deres lykkelige symbiose forstyrres dog snart af datterens nysgerrighed overfor verden omkring dem, da de en dag bliver opdaget, ført i testmareridt og tilbudt genhusning for arbejdskraft. Fint atmosfærefyldt drama, uden de store krumspring, af Debra Granik – i stil med hendes ’Winter’s Bone’, hvor Jennifer Lawrence fik sit gennembrud. Det kan meget vel ske her for newzealandske Thomasin McKenzie, som næsten overskygger en ellers særdeles velspillende, om end underspillet, Ben Foster.\nFlorianópolis Dream/Sueño Florianópolis ***\nArgentinere og brasilianere i festligt kærlighedsmiks, hvor flirten rammer både forældre og børn. Men som ikke rigtig rammer dybere end de to (argentinske) psykoterapeuters daglige familieskitsering, som nu er ført til snarlig separation, og to mere frisindede brasilianere, der huser adskillige gæster i deres ferieparadis. Den sidste pointe er dog overraskende – og måske en helt ny film med de unge talenter?


maj 2011 - - TuristNYT - daglige nyheder\nFærøerne er et paradis for øhoppere\nFærøerne fremstår på mange måder som både et lille og et stort land for den besøgende. Stor på mængde af tilgængelige og varierede naturoplevelser, men beskeden på afstande og transpor…\n500.000 krydstogtspassagerer fra København passerer via lufthavnen\nNæsten halvdelen af det rekordstore antal krydstogtskibene, der anløber København her i 2011, skifter passagerer, mens de er her. Det giver ekstra travlhed i Københavns Lufthavn, hvor en halv million krydstogtpassagerer skal …\nNordjysk vingård har vinsmagning hver dag\nSelvom der dyrkes vin i Danmark som aldrig før, hører det alligevel til sjældenhederne, at man bare kan køre ind på en dansk vingård og med egne øjne se, hvordan man dyrker vin på disse nordlige bredd…\nMidt i Frederikshavns grønne hjerte, Bangsboparken, afholdes der for 16. gang den årlige blomsterfestival i Bangsbo Botaniske Have.\nFestivalen er yderst velbesøgt for 30.000 mennesker kiggede ind i 2010, og når der nu he…\nNoget af det mest svenske, der kan opleves: En Midsommer-fest i Dalarna\nMidsommeraften, den 21. juni 2011, er en af Sveriges allerstørste folkefester.\nTraditionen for Midsommer-festen er stærkest oppe i Dalarna, hvor titusinde af mennesker hvert år valfarter til midsommer-arrangementerne for at v&…\nGrev Dracula flytter til kulturhovedstaden Åbo\nÅbo i Finland er sammen med Tallinn i Estland europæisk kulturhovedstad i 2011.\nDen 781 år gamle Hansestad Åbo ligger på den finske vestkyst ved Aurajokis udmunding i Østersøen og regnes for at v&aelig…\nIstedløven vender tilbage til Flensborg\nEt dansk sejrsmonument, Istedløven, skifter nu karakter efter en omtumlet tilværelsen, siden monumentet oprindeligt blev opsat på Flensborgs gamle Kirkegård.\nMonumentet blev skabt af den danske billedhugger H.W. Bissen ef…\nAarhus får nu en rejsemesse\nDet østjyske rejsemarked kan nu forvente en ny rejsemesse til september 2011.\nDen vil blive arangeret i Ridehuset og er et samarbejde mellem Berlingske Media og Aarhus Tours.\nOg publikummet er der til en rejsemesse i Aarhus.\nKrigen i 1864 rykker ind i Den Gamle By i Aarhus\n"Overgangen til Als", et rollespil, fra den tid da Danmark var truet på sin eksistens i 1864, bliver temaet for Soldaterdagene i Den Gamle By i Aarhus i Kristi Himmelfartsdagene den 3. – 5. juni 2011.\nSoldaterdagene har fokus p&ar…\nMercedes-Benz fejrer 125 års jubilæum i Tivoli\nBilen med den knejsende stjerne på kølerhjælmen runder i år sin 125 års fødselsdag.\nI 1886 rullede den første Mercedes-Benz fra den tyske fabrik ud på landevejen og det fejres af den danske fank…


Better Than Words | One Direction - Chapter 1 - Movellas\nBetter Than Words | One Direction\nPubliceret: 5 jun. 2015\n21 årige Emily Edwards fik tilbage i 2009 en opgave for i faget musik; Hun skulle skrive en tekst og lave en melodi til teksten. Hun blev færdig og fik endnu en opgave; Denne gang skulle hun synge den foran hendes klasse, imens hun spillede klaver. Hvilket hun gjorde.\nSeks år senere bor Emily i en tre værelses lejlighed, med sin bedsteveninde Bella. En dag vinder Bella to biletter, inklusiv backstage biletter, til en One Direction koncert og får overtalt Emily til at tage med. Midt under koncerten begynder den melodi, Emily opfandt tilbage i 2009, at spille og kort efter starter teksten som hun også opfandt. Finder hun ud af hvor de kender hende melodi og tekst fra? Bliver hende og Bella venner med de fem verdenskendte drenge? Vil følelser opstå?\nPrologChapter 1Chapter 2Chapter 3Chapter 4Chapter 5Chapter 6Chapter 7Chapter 8Chapter 9Chapter 10Chapter 11Chapter 12Chapter 13Chapter 14Chapter 15Chapter 16Chapter 17Chapter 18Chapter 19Chapter 20Chapter 21Chapter 22Chapter 23Chapter 24Chapter 25Chapter 26EpilogTak2'er!\n”Emily, jeg orker ikke at lette min røv og hente posten, så det må du gøre. ” råber Bella inde fra stuen, til mig som sidder på køkkenbordet i køkkenet.\nSukkende lægger jeg min mobil på bordet, som jeg ellers lige sad og spillede på, hopper ned og går ud i opgangen. Jeg hopper ned af trapperne – to trin ad gangen – og er helt forpustet da jeg endelig er ved postkasserne, der hænger på rad og række.\nDet er ikke fordi jeg er i dårlig kondi, at jeg bliver forpustet. Det er fordi at vi bor på anden sal. Måske er jeg i ret dårlig kondi, men så længe jeg ikke tager på af ikke at træne, passer det mig meget godt. Mit stofskifte er lidt anderledes end Bellas, men sådan er det.\nJeg indser at jeg har glemt nøglerne til postkassen og stønner irriteret. Jeg fører min hånd hen imod vores postkasse og prøver at hive og flå den op. Problemet er bare; At jeg skal have den dumme nøgle.\nTuren op tager endnu længere tid, nok fordi det er turen op. Op er altid sværest. Håndtaget trækker jeg ned og går ind igen.\n”Bella? Hvor er nøglerne til postkassen? ” råber jeg, eftersom jeg regner med hun stadig sidder i stuen.\nTanken om vores naboer strejfer mig en gang imellem. Det må være ret irriterende at have os som naboer, for det meste råber jeg. Og os som overboer, det kan jeg slet ikke tænke på. Især fordi vi har fået virkelig mange klager fra vores underbo.\n”Glemte du den? Igen? ” hun kommer grinene ud i entreen og smider nøglerne til mig.\n”Det kan du jo selv svaret på. ” jeg ruller med øjnene og går ud af døren igen. Denne gang med nøgler, så jeg ikke skal rende op og ned igen.\nJeg smiler tilfredst for mig selv da jeg står foran postkassen, med nøglen i hånden. Jeg låser op og ud vælter det med reklamer, blade, regninger og lur mig om der ikke er et brev eller to, fra vores forældre.\nBåde Bellas og mine kan være ret gammeldags på nogle punkter. Men vi svarer ikke med breve, men med beskeder. Vi er ret moderne på nogle punkter.\nJeg samler al posten i min favn, lukker postkassen – eller hvad man siger – i og låser den. Balancerende med de ret mange reklamer og blade, og de andre ting, kæmper jeg mig op af trapperne.\nVæltende ind af døren kommer jeg skam også og taber det hele ud over gulvet.\n”Det her er mit yndlingstidspunkt på ugen. ” Bella kommer løbende ud i entreen, sætter sig på gulvet og begynder at kigge på posten. I starten kigger jeg underligt på hende, men trækker så på skuldrende og begynder selv at kigge på posten.\nEller jeg kigger ikke, jeg starter med at sortere det, fordi jeg bedst kan lide at slutte med at kigge på regningerne. Bella har altid kaldt mig perfektionistisk, men jeg ville nu mere kalde det organiseret.\nJeg samler et blad op og læser overskriften.\n”Abonnere vi stadig på dette blad? Det troede jeg vi stoppede med for et halvt år siden. ” mumler jeg og rynker på næsen. Jeg smider bladet hen i bunken med blade, sjovt nok.\n”Gjorde vi det? ” spørger hun.\nTøvende nikker jeg og bliver pludselig i tvivl. Gjorde vi nu også det? Det kan jo være et andet blad jeg tænker på. Jeg erstatter min nikken med en skulder trækken og kigger videre.\nEn stor hvid konvolut fanger min opmærksomhed, så jeg griber fat i den og læser navnet.\nBella Eleonora Bianchi.\nJeg har altid været misundelig på Bellas navn, altså hendes fulde navn, men hun har altid hadet det. Hendes far er fra Italien, derfor har hun et ret så Italiensk navn.\n”Bell, den her er til dig. ” jeg rækker hende konvolutten og hun tager imod den med et smil. Bell er hendes kælenavn og hun kalder mig ret til ’Em’, men det gør hun kun hvis vi snakker sammen, hvis vi råber til hinanden siger vi ikke vores kælenavn til hinanden. Jeg ved ikke hvordan det er blevet sådan, det er det vel bare blevet automatisk.\nEfter at hun har taget den sortere jeg videre. Eller det vil sige at jeg når at lægge to reklamer hen i bunken inden hun begynder at skrige så højt, at jeg holder mig for ørerne. Når jeg siger højt, så mener jeg virkelig højt.\n”Har du skåret dig på papiret? ” spørger jeg da hun endelig stopper med at skrige.\nHun ryster ivrigt på hovedet og viser mig to billetter til en koncert, eller det regner jeg da med.\n”Hvem er One Di… rection? ” jeg kigger spørgende på hende og hun kigger måbende på mig.\nEr det noget jeg skal have hørt om? Eller er de eller den person endnu en døgnflue som næsten alle har glemt om en uge? I så fald tror jeg de eller den person er en dreng, hvis man dømmer ud fra hendes ben der ikke kan ligge stille.\nJeg kigger på hende imens hun vender konvolutten på hovedet og flere papirer falder ud. Hun kigger dem igennem og begynder at skrige igen. Naboerne må jo tro at jeg er i gang med at smide hende ud af vinduet, eller noget i den stil.\n”Der er også backstage billetter. ” hviner hun og viser min endnu flere billetter. Jeg drukner jo snart i alle de billetter, selvom der faktisk kun er fire. Heh.\n”Så fortæl mig hvem det er. ” vrisser jeg halvt irriteret og halvt irriteret. Det vil faktisk sige at jeg generelt bare er irriteret over at hun ikke vil sige hvad eller hvem de eller det er.\n”Det er dem jeg altid hører når jeg hører musik. ” siger hun og tilføjer. ”For resten er de fire, bare så du ikke bliver helt rundforvirret. ” hun blinker grinende til mig og rejser sig op og forsvinder ind i stuen.\nSå er der bare mig. Jeg sortere de sidste reklamer, blade, regninger og breve. Da jeg er færdig smider jeg reklamerne ud, bladende lægger jeg på en kommode herude i entreen. Regningerne ryger ud på spisebordet, så vi ikke glemmer dem og brevene tager jeg med ind i stuen.\nBella sidder allerede i sofaen og læser det papir igennem som fulgte med billetterne. Jeg kaster brevene hen på sofabordet og går ud i køkkenet for at hente min mobil og derefter sætter jeg mig ind i stuen.\n”Jeg har vundet dem i en konkurrence jeg deltog i for omkring en måned side. ” forklarer Bella, idet jeg sætter mig i sofaen. Endelig har hun gearet sig selv lidt ned.\n”Aha. ” mumler jeg uden rigtigt at hører hvad hun sagde. Jeg tænder min mobil og går ind på Twitter, men slukker den hurtigt.\nHvorfor har jeg ikke opdaget disse One Direction drenge noget før? Min startside er eksploderet med alle mulige der spørg hvem der har vundet konkurrencen.\n”Hvor kendte er de? ” spørger jeg.\n”Verdenskendte. ” svarer hun hurtigt og denne gang er det min tur til at kigge måbende på hende. Og jeg har aldrig hørt noget som helst om dem? Det eneste jeg nogle sinde har hørt, som har noget med dem at gøre, er deres musik.\nJeg nikker og griber fat i et brev og læser hvem det er til og smiler da jeg ser det er til mig, fra min mor. Hun er gravid og har termin her om en måneds tid og jeg glæder mig helt vildt meget til at blive storesøster. Det bliver en dreng og jeg har fået lov til at bestemme navnet.\nMin mor er kun treogfyrre, så hun fik mig da hun var meget ung, eller meget ung ifølge mig.\nLige inden jeg når at åbne det, rejser Bella sig op og jeg kigger på hende.\n”Vil du tage med? ” spørger hun og lægger hovedet på skrå.\nMig? Med? Til en koncert med tusinde skrigende tøser? Jeg vil hade det. Det er ikke lige mig at stå mast i en stor klump med piger, der alle har malet sig i ansigtet og bluser på med One Direction. Det er heller ikke lige mig at blive skreget ind i hovedet i to timer i træk.\nDet er i hvert fald sådan jeg forestiller mig en koncert med dem. Hvis de virkelig er verdenskendte, som Bella jo sige – jeg siger ikke at hun lyver, må en koncert da være sådan.\n”Desværre, der må jeg takke nej. ” jeg kigger undskyldende på hende.\n”Men jeg har ikke andre at tage med, vil du ikke nok? ” plager hun mig og jeg får helt dårlig samvittighed. Men igen, vil jeg tage med til den koncert og have hovedpine flere dage efter? For min bedste venindes skyld?\n”Jeg vil tænke over det. ” lover jeg og kigger ærligt på hende.\nHun hviner og løber hen og giver mig et stort kram.\n”Mange tak, Em, så skal jeg nok betale næste gang vi går på Café. ” siger hun.\nHun tager billetterne og går ind på sit værelse. Sikkert for at gemme dem, så jeg ikke kan finde dem og brænde dem.\nMen det der med Caféen, det ender altid med at det er mig, der betaler. Hun når altid at bruge alle sine penge på tøj inden vi beslutter os for at gå på Café.\nJeg tager min mobil jeg lagde på sofaen, tænder den og lader være med at gå ind på Twitter. I stedet går jeg ind på Snapchat og begynder at spamme Bella med snaps, for det ved jeg hun hader, men i sidste ende begynder hun at synes det er sjovt og begynder også at spamme mig.\nDet er i hvert fald sådan de fleste af vores Snapchat krige starter.\nlove, onedirectionfanfiction, friendship, harrystyles, liampayne, bella, onedirection, emilyedwards, niallhoran, louistomlison


La Pavoni Europiccola Lusso ELH | Køb den på KaffeMekka.dk\nLa Pavoni Europiccola Lusso ELH Espressomaskine\nManuel lever espressomaskine fra La Pavoni fra Europiccola med 0,8 L kedel og forkromet base og alle håndtag i palisander træ.\nDin La Pavoni Europiccola ELH fungerer ved, at når du løfter håndtaget, bliver gruppehovedet fyldt med vand og vil søge igennem kaffen. Når de første dråber begynder at vise sig, skal du stille og roligt trykke stemplet ned, og brygger derved din espresso. Når maskinen er varm, er den også klar til at steame din mælk. Der sidder en standard steamarm med 3-hullers steamtip på, når du pakker maskinen ud, og der følger også en 'Cappuccino Automatic' med, som gør det ekstra let at skumme mælk. Maskinen er udstyret med sikkerhedsventil og i under bundpladen sidder en pressostat, der styrer trykket inde i kedlen.


DSB motorvogne litra ME, MF og MC – Triangelvogne | Sundborg MJ\n« Tempo Matador – En bulldog og en fiskemund\nGodslaster – Mælkejunger »\nDSB motorvogne litra ME, MF og MC – Triangelvogne\n2. maj 2012 af Sundborg\nNormalt skriver jeg først blogartikler og anmeldelser efter jeg har købt modellerne, men denne gang vil jeg gøre det lidt omvendt. Sagen er nemlig, at jeg er i tvivl om, hvorvidt jeg skal anskaffe mig et eksemplar af en af de kommende Heljan-modeller af de små Triangelvogne fra 1920’erne. Det bliver utvivlsomt en fin lille sag, men spørgsmålet er om modellen vil passe ind i trafikideen på Sundborg modeljernbane? Jeg har brugt lidt energi på at læse op på historien bag de små motorvogne, uden at det helt har afgjort sagen for mig, men nu kan andre med tilsvarende overvejelser jo læse med. Jeg modtager meget gerne input til besvarelse af det store spørgsmål: Skal jeg købe en Triangel-vogn, eller springe den over?\nSkal – skal ikke? De små Triangelvogne har bestemt en egen charme, men passer de ind i trafikken på Sundborg MJ? Her er det Jernbanemuseets ME 35\nForbillederne for de kommende Heljan-modeller kan føres tilbage til eksperimenter med at montere jernbanehjul under et vejkøretøj i begyndelsen af 1920’erne. Triangels fulde navn var egentlig ”De Forenede Automobilfabrikker”, et firma der blev etableret i Odense i 1918 som et resultat af sammenlægningen af tre eksisterende virksomheder – deraf det trekantede navn og ditto logo.\nTriangel logo var tegnet af P.V. Jensen Klint, der blandt andet er kendt som arkitekten bag Grundtvigskirken i København. Trekanten blev sammen med en aflang version af navnet “Triangel” brugt på køretøjerne, i annoncer, brochuremateriale, på brevpapiret og mange andre steder\nTriangel byggede i årene efter 1. Verdenskrig busser og lastbiler, så det var vel meget naturligt, at det første forsøg med skinnetransport bestod i, at man i satte en Thrige Gefion omnibus op på jernbaneskinner. Efter prøvekørsler hos nogle privatbaner i 1921-22 og hos DSB i 1923 var konceptet ”motorvogn” så tilstrækkeligt bevist, at De Forenede Automobilfabrikker kastede sig ud i at konstruere en vogn, der lignede et stykke jernbanemateriel og ikke en bus på forkerte hjul. Mekanikken i form af motor og transmission var velafprøvede komponenter fra bilproduktionen, så på den måde holdt Triangel udviklingsomkostningerne på et minimum og driftsikkerheden oppe. Det var et koncept, der tiltalte de mange privatbaner i Danmark og en del af dem indkøbte snart forskellige modeller af benzinmekaniske Triangel-vogne.\nPrincippet i Triangels benzinmekaniske motorvogne: A) Motor, B) Gearkasse, C) Tandhjulsudveksling på trækakslen\nDSB sad i starten på sidelinjen og betragtede privatbanernes erfaringer, men i 1923 besluttede man sig for forsigtigt at begynde at eksperimentere med motormateriel. I 1925 skrev Statsbanerne kontrakt med Odense-fabrikken om leverance af tre motorvogne, DSB’s første. Etaten havde imidlertid egne ideer til, hvordan en rigtig jernbanemotorvogn skulle se ud. Bl.a. skulle vognen være træbeklædt og have åbne endeperroner. Og så leverede Triangel i 1925 tre sådanne vogne. M 1-3, der senere skulle få litra MA, blev forsøgsvis indsat i nærtrafikken i Aarhus og København. DSB ville imidlertid gerne undgå at skulle vende motorvognene ved endestationerne og derfor kørte MA’erne ryg-mod-ryg (den tredje var i reserve). Med det formål at afprøve en konstruktion med førerplads i begge ender byggede Triangel i 1926 herefter to større motorvogne med 3 aksler, litra MC, som også blev testet hos DSB.\nEfter disse indledende øvelser fulgte det, der skulle blive den klassiske Triangelvogn og udgangspunktet for Heljans produkter: En toakslet benzinmekanisk motorvogn med teaktræsbeklædt vognkasse i fuld personvognsbredde. I 1927 anskaffede DSB 17 sådanne vogne med en tretrins gearkasse og en 100 hk benzinmotor af det amerikanske fabrikat Continental. Hos Triangel hed typen Model VIII og hos DSB fik vognene betegnelsen M 31 – 47, senere litra ME.\nVognene var udrustet med centrale puffer bagtil, men ingen fortil. Grunden var, at DSB ville undgå at motormateriellet led overlast ved at blive sammenkoblet med alt for tunge almindelige jernbanevogne. Indvendigt havde vognene 33 fjedrende kunstlæderbetrukne siddepladser, toilet og plads til ½ ton rejsegods. Samtidig indkøbtes fra Scandia 11 lette bivogne, der passede til motorvognens trods alt begrænsede trækkraft. Bivognene, der hver havde 50 siddepladser, fik litra FD og var som motorvognene forsynet med centralpuffer. Det vidste sig dog i længden upraktisk med forskellige systemer, så i 1932 blev materiellet med centralpuffer i stedet forsynet med normale puffer og træktøj.\nI årene 1928-29 anskaffede DSB yderligere 18 Triangel-vogne, men denne gang med en firetrins gearkasse og en 120 hk motor – eller det var i hvert fald meningen. P.g.a. leveranceproblemer var det kun otte af vognene, der havde den kraftigere Continental-maskine. Da vognene også havde normale puffer og træktøj fik de også en opdateret modelbetegnelse hos Triangel: VIII A, og hos DSB et andet litra: MF 51-58. Nu var DSB nemlig gået over til underlitra på motorvognsmateriellet. Til litra MF indkøbtes lette personvogne af litra FE, der med 62 siddepladser var noget større end litra FD. Og så havde vognen toilet.\nEn klassisk kombination´: Litra ME og bivogn her i Erling Nederlands enkle og smukke streg\nOgså privatbanerne viste interesse for de nye toakslede vogne og købte i alt 38 motorvogne efter dette koncept. Over en periode på få år var Triangel således blevet markedsledende i Danmark i kategorien små motorvogne. Produkterne var robuste og relativt billige i anskaffelse og drift, så succesen var forståelig. På driftssiden havde noget af personalet, der var vant til solide dampmaskiner, ganske vist nogle gange lidt svært ved at omstille sig til motorvognene, ”der krævede stor påpasselighed med gearskifte, omdrejningstal, kølevandstemperatur og lignende”, som der står i ”Jernbanemotormateriellet fra Triangel”, s.6 (se nedenfor). Samme sted kan man også læse at ”benzinlugte kom man efterhånden til livs, men betegnelsen knurrekasser beholdt vognene med rette lige til det sidste”. En anden besværlighed var, at motorvognene skulle vendes på endestationernes drejeskiver, hvilket var tidskrævende. Derfor kørtes hos DSB ofte pendulkørsel med en eller flere bivogne imellem to motorvogne, der så var koblet ryg-mod-ryg. Det var de lette toakslede vogne af de allerede nævnte litra FD og FE samt litra FA, FB og FC, der blev brugt til denne type trafik.\nSom de første Triangelvogne hos DSB blev ME og MF-vognene først indsat i nærtrafikken, især i København, men med indførelsen af elektriske S-tog i den storkøbenhavnske nærtrafik i 1934 blev de små Triangel-motorvogne efter relativt få år overflødige i denne oprindelige rolle. En del af Triangel-vognene fik derfor en ny karrierer ved diverse privatbaner. Det var først og fremmest litra ME, der blev frasolgt, mens DSB holdt mere fast ved de lidt kraftigere litra MF. De tilbageblevne DSB-eksemplarer, blev forflyttet til diverse sidebaner og Triangelvognene kunne fra midten af 1930’erne og frem til midten af 1950’erne findes på en række mere ydmyge strækninger rundt omkring i landet.\nDa krigen kom, var de fleste litra ME frasolgt af DSB og resten af ME’erne blev hensat p.g.a. benzinmanglen. MF’erne derimod blev under besættelsen bygget om til at køre på generatorgas og i nogle tilfælde på naturgas. I 1941 fik motorvognene nye trecifrede litra i forbindelse med den store omlitrering det år.\nME 627 på centralværkstedet lige uden for lyntogsløftehallen. Året er 1941. Foto: DSB.\nEfter krigen var motorerne hos både DSB’s og privatbanernes Triangel-vogne grundigt nedslidte. En del fik derfor nye benzinmotorer, men eftersom der under krigen var sket store fremskridt i dieselteknologien, så var det også blevet muligt at erstatte de ældre slidte benzinmotorer med lette og hurtiggående dieseltyper. Der blev således indbygget dieselmotorer i cirka halvdelen af privatbanernes Triangel-vogne, ligesom man hos DSB i 1950 besluttede at udstyre fem tidligere MF’ere med 150 hk Hercules-dieselmotorer. Sammen med dieselmotorerne fulgte tagkølere af MO-typen og nyt litra: MC 651-655 (ikke at forveksle med de oprindelige Triangel MC-vogne omtalt ovenfor). Tagkølerne var ganske tunge for den lette vogn, så der måtte også foretages visse forstærkning af undervognen.\nHeljans triumvirat af Triangel-vogne: ME, MF og dieselversionen MC. De små Triangel-vogne har tøffet sig ind i hjertet på mange jernbaneentusiaster som en slags ”sidebanernes Ford T”\nI Sundborgtiden, d.v.s. i midten af 1950’erne var situationen den, at DSB fortsat anvendte de små benzinmotorvogne på diverse sidebaner, hvor sporene var for spinkle til at bære de relativt tunge MO’er. Litra MF var på dette tidspunkt den mest udbredte Triangel-type hos DSB og de fleste af dem kørte på Fyn. De fem MC-vogne derimod var hjemmehørende i Viborg, mens et par af ME’erne først i 1950’erne kørte på Slangerupbanen. De små vogne kunne med andre ord stadig findes på strækninger flere steder i landet.\nI 1956 var det imidlertid slut med de toakslede Triangelvogne hos DSB. På det tidspunkt havde en række sidebaner fået forstærket overbygningen, så de kunne tage i mod de nye leverancer af litra MO. Samtidig blev en række andre sidebaner lukket og dermed blev de små motorvogne overtallige hos Statsbanerne. MC’erne blev solgt til fem forskellige privatbaner sammen med et par ME og MF-vogne – resten blev udrangeret og ophugget.\nHos DSB må de små motorvogne vel nærmest betegnes som et stadium på udviklingens vej. Statsbanerne ønskede sig fra starten motorvogne med førerrum i begge ender så man rationelt kunne betjene sidebanetrafikken samtidigt med, at vognene skulle have så høj en motorydelse, at de (koblet i serier) også kunne bruges i større tog på hovedbanerne. I 1928-29 byggede Trianglen ialt 16 store benzinelektriske motorvogne af litra ML til DSB og i 1930’erne byggede man enkelte store dieseldrevne motorvogne til et par privatbaner. Ingen af disse konstruktioner var imidlertid nær så vellykkede som de små benzinmekaniske motorvogne havde været det. Efter igen at have eksperimenteret med en landevejsbus i jernbaneform omkring 1940 besluttede Trianglens ledelse at indstillede jernbaneeventyret. 197 nybygninger blev det til, leveret til DSB, privatbanerne og til eksport – absolut en industrihistorisk bedrift! Flere af privatbanernes Triangelvogne fra omkring 1930 var i daglig drift i op mod 40 år, selvom de den sidste tid måske kun kørte et enkelt dagligt blandet- eller godstog. Det var faktisk først da banerne de kørte på blev nedlagt, at Triangelvognene endelig måtte give op.\nAdskillige Triangelvogne er bevaret, dels på Jernbanemuseet i Odense, dels hos diverse veteranbaneklubber.\nProduktionen af busser og lastbiler fortsatte i Odense parallelt med jernbaneproduktionen. Her er det Jernbanemuseets flotte Triangelbus fra 1935. Bilproduktionen fortsatte ind i 1950’erne og rundede 4000 stk.\nModellerne er ifølge Heljan ”lige på trapperne” og udgives i første omgang i tre versioner:\n41501 – Triangel MF 643 DC / 41502 – Triangel MF 643 AC\n41601 – Triangel MC 652 DC / 41602 – Triangel MC 652 AC\n41651 – Triangel ME 627 DC / 41652 – Triangel ME 627 AC\nEfter de foreløbige billeder at dømme, inkl. fra diverse messer, ser det ud til at blive nydelige modeller. Motoren bliver forhåbentlig så lille og diskret, at det frie gennemsyn gennem vognkassen bevares. Det ser ud til at Heljan arbejder en del med at få teaktræsfarven ramt rigtigt og det er jo al ære værd. Der er altså i første omgang tale om DSB-materiel, men mon der ikke også snart kommer en sværm af privatbanevarianter?\nHeljans Triangel-vogne har været “lige på trapperne” et stykke tid nu, men sådan er det ofte i denne branche. Engang skulle de være kommet i 2011\nPå Sundborg modeljernbane går overvejelserne som nævnt i indledning på, om der er opgaver for en lille Triangelmotorvogn. Når vi taler midten af 1950’erne var der 3 litra ME, 11 litra MF og 5 litra MC i drift. På den baggrund peger pilen måske på en litra MF. På den anden side synes jeg, at litra MC med de mange tagkølere i grunden ser mere spændende ud.\nJeg er imidlertid grundlæggende stadig i tvivl om jeg skal købe en Triangelvogn, eller spare pengene til noget af alt det andet, som markedet vil friste med inden for en overskuelig fremtid. På Sundborg modeljernbane er det jo meningen, at der skal være en dobbeltsporet hovedbane og en enkeltsporet DSB sidebane. Hovedbanetrafik er helt udelukket for den lille motorvogn, så spørgsmålet er reelt, om der kan findes en rolle til en Triangelvogn på sidebanen. Egentlig havde jeg tænkt, at persontrafikken på sidebanen skulle klares med et styrevognstog MO-CP-CPS, som jeg allerede har (læs mere på bloggen senere), mens det daglige godstog i hver retning skulle trækkes af litra D. Triangelvognene virker med andre ord umiddelbart for små til den planlagte trafikbelastning, men der er måske nogle af læserne, der kan komme med en god forklaring, der kan retfærdiggøre indkøbet af en ”knurrekasse”.\nDSB’s små motorvogne var i lakeret teak-træ gennem hele deres DSB-karrierer. Her er det Jernbanemuseets ME 35 set bagfra\nMere om emnet kan først og fremmest læses i bogen ”Jernbanemotormateriellet fra Triangel”, der er det først bind i serien Motormateriel udgivet af Dansk Jernbane-klub i 1976. Bogen er skrevet af Hans Gram Alkjær, Lars Jensen, John Poulsen og Hans-Henrik S. Rasmussen og må siges at være en så grundig gennemgang af emnet, som ønskes kan. Også de mange tegninger i skala 1:87 er sjove at fordybe sig i.\nHans Gram Alkjær har også i det hedengangne blad Signalposten skrevet en lang række artikler om Triangelvognen hos DSB og privatbanerne. Artiklerne vil forhåbentlig snart kunne læses på det fremragende site www.signalposten.dk, når de relevante numre engang er indscannet.\nSe også John Poulsens kompakte ”Danske Statsbaners Motormateriel”, der er en samlet oversigt over, hvad DSB har haft af motorlokomotiver, motorvogne og rangertraktorer i tidens løb.\nDet seneste nummer af Lokomotivet, nr.107, februar 2012, har side 20-21 en udmærket koncentreret gennemgang af Triangel-vognene med udgangspunkt i de kommende Heljan-modeller.\nOgså på nettet er der gode ting at finde. For en inspirerende og velillustreret indførelse i de små motorvognes anvendelse i 1950’erne bør man lægge vejen forbi UTJ’s blog: http://nanjing.dk/motorvogne.htm\nHårde data og skæbnebeskrivelser findes som altid på http://jernbanen.dk/motor_main.php?s=8 og her: http://www.osjk.dk/intro/siden/mc_motorvogne.htm;\nSom nævnt er der adskillige overlevne Triangelvogne og om nogle af dem og de oplevelser man kan få med disse veteraner kan man læse her: http://www.osjk.dk/intro/siden/grafik/triangler/mc651.htm og her: http://www.gate2train.dk/24871754\nHer er et par links med fokus på De forenede Automobilfabriker og Triangel som virksomhed: http://vintagebilklub.dk/vintage_nyt/b401.htm og: http://www.24.dk/group/historien/forum/thread/2101627\nOg her lidt om bilerne: http://www.truckerlinks.dk/dansk/triangel.htm\nEndelig er der her lidt om mulighederne for bivogne til Triangel-motorvognene: http://www.sporskiftet.dk/forum/bivogne-til-heljans-triangel\nLagt i Jernbanedrift, Trækkraft | med emneordet ノート:鉄道模型, Жп моделизъм, 鉄道模型, 鐵道模型, Heljan, Le modèle de chemin de fer, Litra MC, Litra ME, Litra MF, Modélisme ferroviaire, Model Railway, Modelarstwo kolejowe, Modelbaan, Modelismo ferroviario, Modeljernbane, Modelleisenbahn, Modelljärnväg, Modelo de ferrocarril, Modelová železnice, Modeltåg, Modeltog, Modeltrein, Triangel | 1 kommentar\npå 29. september 2013 hos 18:38 | Svar Claus\nTja – som planen/epoken for Sundborg ser ud synes jeg ikke der er plads til en Triangel\nSundborg til Opdatering: Nittet MO\nHenrik Knudsen til Opdatering: Nittet MO\nTomas S til Opdatering: Nittet MO\nVW Type 1 - Den rigtige Folkevogn\nDSB personvogne litra CX og CXM – De første rystevogne


Giv mens du vokser - Lederweb\nGennem en lang årrække har Helen Eriksen arbejdet med, hvordan man skaber mest mulig mening for både medarbejdere og ledere - både som ansatte og som mennesker. Og ifølge hende sker det bedst, hvis vi som mennesker giver, samtidig med at vi selv vokser.\nDet betyder bl.a., at vi ikke bare skal have energi til at gå på arbejdet om morgen, men også når vi kommer hjem. Ifølge hende oplever mange medarbejdere at der hele tiden kommer flere og flere forandringer, og de skal løbe hurtigere og hurtigere. Helen tegner et såvel logisk som menneskeligt billede af, hvorfor vi reagerer som vi gør, når vi bliver udsat for forandringer. Hun giver nogle konkrete bud på, hvad vi kan gøre for at gå fra arbejde med samme energiniveau, som man mødte frem med.\nBogen indeholder både en række enkle teknikker til at få mere overskud, masser af eksempler fra danske arbejdspladser og den nyeste forskning om hjernen.\nHelen Eriksen er en populær foredragsholder og har igennem 25 år arbejdet både i Danmark og internationalt med trivsel, forandringer og innovation. Hun er uddannet erhvervspsykolog og har været rådgiver for både kommuner, offentlige organisationer og private virksomheder som bl.a. Danfoss, Novo Nordisk og Lego.\nForfatter Helen Eriksen


Kommandøren: februar 2011\nSå skal der strikkes. Huer. Mange. Jeg har jo gang i del andre projekter også, bla fødselsdagsgaven, men disse små huer er rigtig hyggelige at strikke, og så kan man sagtes strikke dem samtidig med TV - en fordel for sådan en som mig, der elsker TV-kiggeri. Huerne har også den fordel, at de er hurtige at lave, jeg strikker ikke specielt hurtigt, skal jo passe på ikke at overbelaste højre arm, så jeg ikke får lymfødem. Men en hue strikkes på ca. den tid det tager at se en film, er det ikke smart?\nJeg har fundet min favoritmodel, så der er flere klar en disse 3, nu skal de bare forsynes med bindebånd, så må vi se hvor mange jeg når inden 1. april.\nMen vi er rigtig mange der strikker, så mon ikke vi når 1000 stk, elle flere?\nIndsendt af Kirsten kl. 18.34 Ingen kommentarer:\nJamen, sikken fantastisk dag det er i dag. Sol og sne, det er noget vi kan li'. Og dagene bliver mærkbart længere, det er SÅ dejligt. Energiniveauet stiger samtidig kan jeg mærke, hvad skal det dog ikke ende med.\nIndsendt af Kirsten kl. 13.47 Ingen kommentarer:\nJeg har fået en award, tak til christunte .\nMed awarden følger en opfordring til at fortælle 8 ting om mig selv. Det skal jo helst være noget, jeg endnu ikke har fortalt om mig selv, hvilket ikke burde være svært eftersom dette er indlæg nr 9!\nJeg ser alt for meget TV - elsker programmer som De unge mødre, Singleliv og realityprogrammer i almindelighed. Og boligindretningsprogrammer -og madprogrammer. Og film, og alt muligt andet. Men TV- kiggeri er altså fantastisk sammen med strikketøj.\nJeg har en enorm samling kogebøger, i nærheden af 100. De fleste har jeg aldrig brugt andet end som inspiration, og så elsker jeg at kigge billederne i dem. Kogebøger uden billeder duer ikke..\nJeg er udpræget B-menneske. har altid lige 1000 ting lige inden sengetid - en pind (eller 2) mere, et TV-program jeg ikke kan gå glip af eller noget helt andet. Kommer derfor også altid for sent op og kan ikke mindes hvornår det er lykkedes mig at møde på arbejde før min planlagte mødetid. Heldigvis har vi flextid.\nLæser ALTID om aftenen i sengen, ret dumt pkt. 3 taget i betragtning!\nHvis mit ehverv skulle være noget andet, kunne jeg godt tænke mig noget med mad. Elsker at være hende, der styrer køkkenet når jeg er hyret som frivillig hjælper til diverse fester. Man kunne have sådan noget 'Festmad ud af huset' agtigt, eller noget.\nJeg er kontrolfreak - skal helst have styr på ALT. Ikke som i nysgerrig, men som i: Jeg gør det lige selv for så ved jeg det bliver gjort som jeg vil have det.\nSiden jeg flyttede hjemmefra for rigtig mange år siden har jeg boet 8 steder, de 4 af dem inden datteren fyldte 4 år.Nok ikke lige den bedste start for hende, men omstændighederne gjorde, at det måtte være sådan. Vores nuværende hus har vi boet i siden 1998 og er det sted jeg har boet længst tid.\nJeg ville gerne dyrke min krativitet noget mere, men det der arbejde tager simpelthen for meget af min fritid :-). Heldigvis, så ser det ud til at min efterlønsalder kun udvides med ca 1 år, og så skal der saftsusemig strikkes, syes, broderes, bages, laves papirklip og hvad har vi!\nSe, nu er planen jo så at jeg skal sende awarden videre til nye bloggere, men den har vist været så langt omkring efterhånden, at jeg vælger at undlade at give den videre.\nVi skal til en fødselsdag hos en rigtig god veninde som betyder meget for os. Hun og hendes mand har haft deres del af modgang her i livet, og alligevel har de overskud til at være der for os, nu hvor vi gennemgår en svær tid. Derfor vil vi gerne give hende en speciel gave, og valget faldt på et islandsk sjal.\nNoget af en udfordring for mig, der ikke er super glad for at strikke efter diagram - og som gerne multitasker med tv og strik. Den gik så ikke med sjalet i første omgang. Ved første blik ser det ok ud, men mønstret er forkert og så er der de andre fejl også - ses ret tydeligt på midtermasken der snor sig lystigt, øv! Det er kun lige spændt let ud, gad ikke lige gøre så meget ud af det, regner med selv at bruge det når vi sidder på terrassen om aftenen - hvis det altså bliver sommer i år..\nMen jeg VIL lære det, så nu er der indkøbt garn og slået 430 masker op til et nyt - heldigvis er der god tid, så mon ikke jeg når det. Og jeg tror, at jeg ved hvorfor det gik galt med det første, så på den igen!\nIndsendt af Kirsten kl. 20.01 Ingen kommentarer:\nUdmattet må være det rette ord - jeg er simpelthen ikke bygget til at stå op når vækkeuret viser tidligere end tidligt, men taxaen var bestilt og togbilletterne ventede sammen med kollegaer. Målet var et heldagsmøde i hovedstaden, og stemningen var for tog i stedet for fly. Efter en arbejdsdag på 13 timer er der ikke meget energi tilbage, så måske jeg lige holder til fodbold på tv inden min dyne falder tungt over mig - og fridag i morgen, yes!\nIndsendt af Kirsten kl. 20.53 1 kommentar:\nSikken storm vi havde i nat. Man skulle jo næsten tro det var efterår, som det har rusket og regnet, men kalenderen siger heldigvis noget andet. Vi slap ikke fra stormen helt uden skader, plankeværket mellem naboen og os gik sig en tur. Det blev lavet sidste forår, efter en del diskuteren med naboen - og så snakker vi ikke om hegnssynsbesøg og hvad har vi, inden det kom op.\nNu har vi så balladen igen, naboen mener at vores tørrestativ er blevet rykket på af jorden og er blæst over og har ødelagt plankeværket. Vi kan så ikke helt forstå hvordan, for i morges stor stativet på sin plads. Så mente han at det var de granitskærver vi har liggende op mod plankeværket der har væltet det. Den holder vist ikke helt , men hvad der nu skal ske er lidt uklart. Jeg synes egentlig også vi har andre og vigtigere ting at tage os af i denne tid, men naboen ved selvfølgelig ikke hvad vi kæmper med i øjeblikket.\nIndsendt af Kirsten kl. 19.54 Ingen kommentarer:\n'Nogen' har besluttet, at mit arbejdsliv fremover ikke skal være som jeg i nogle år har gået og håbet på. Det har krævet lidt tid og tanker, men nu er jeg nået dertil, at jeg vælger at glæde mig. Jeg glæder mig til at skulle tage til det samme skrivebord hver dag, til ikke at skulle stå op når vækkeuret viser midt om natten for at bevæge mig til hovedstaden. Jeg glæder mig til at kunne holde fri på mine fridage og til der ikke lige er mails eller telefonopkald der skal klares efter arbejdstid.\nDet kommer også til at betyde, at jeg ikke mere har fri internet og telefon , at jeg skal have købt min egen pc og at guldkortet til SAS ikke bliver brugt, men alt i alt så opvejer fordelene altså ulemperne er jeg blevet enig med mig selv om.\nIndsendt af Kirsten kl. 09.16 Ingen kommentarer:\nI går var vi til fødselsdag hos min mor. Hun blev 77 i tirsdags, men det er bedst at fejre i weekenden hvor vi alle har fri og yndlingsbarnebarnet holder weekend fra efterskolen. Hun inviterede til varm chokolade med hjemmebagte boller, chokoladeroulade, lagkage og kransekagestykker, så vi var godt fyldt op - og så var der jo lige flæskesteg med det hele og islagkage til aften. SÅ kunne vi altså ikke spise mere. Hvert år siger hun, at nu kan hun altså ikke overkomme at skulle lave mad til os alle, men når vi hjælper til, så går det jo alligevel, og det er rigtig hyggeligt. Vi er ikke så mange - 9 personer når vi er der allesammen. Det var vi ikke i går, vores store datter bor jo i England, så var vi kun 8.\nI dag tog jeg mig sammen og fik vasket køkkengulv og gjort badeværelse rent, jeg er ekspert i overspringshandlinger når det gælder rengøring. Så er der en god bog der skal læses eller et strikketøj der lige skal arbejdes lidt på, en kage der skal bages eller noget helt andet. Men det lykkedes i dag at komme igennem rengøringen så nu har jeg fortjent en kop chaï og en cupcake - og så skal det islandske sjal strikkes færdigt. Jeg er spændt på at se hvordan det ser ud når det bliver spændt i facon - det er ikke rigtigt det er helt sikkert, har haft problemer undervejs, men så må det blive til mig selv. Kan altid bruge det på en kølig aften på terrassen. Det var jo egentlig beregnet på at skulle være en fødselsdagsgave, men den går ikke. Så nu er der indkøbt garn til et nyt forsøg, jeg VIL lære det!\nOg se så lige hvad der titter frem i haven, er det ikke dejligt.\nIndsendt af Kirsten kl. 15.09 3 kommentarer:\nUnder juletræet var et gavekort til et cupcakekursus hos Specialkøbmanden. I dag kunne det lige passe så jeg afspadserede et par timer fra arbejde og mødte forventningsfuld op. Jeg har bagt masser af cupcakes før, men ville gerne have lidt inspiration og lære noget om tyller, fondant osv.\nVi var 12 på kurset og fik efter en kort introduktion lov til at boltre os med alt det udstyr, som man kan købe sig fattig i. Der var bagt 6 cupcakes til hver, som vi fik udleveret og så var det bare at gå i gang. Det tog lige lidt tid at komme i gang, men så kom ideerne ligesom af sig selv - og gik man lidt i stå kunne man se hvad de andre lavede og lade sig inspirere af det.\nHer er det færdige resultat, nåede lige at få et billede inden de blev spist!\nEfter kurset var der lige tid til at købe lidt ind i butikken, der var 10% for kursusdeltagere, så lidt kom der da i posen hjem, bl.a. det længe ønskede cupcakestativ og 'græs'tyllen som er brugt til kagen øverst i midten.\nIndsendt af Kirsten kl. 20.56 Ingen kommentarer:


Bygningsmaler - Malebehandling af facader\nDu kan efter kurset bl.a. udføre malebehandling af facader og fortage korrekt opbygning af malerbehandling på udvendigt træværk og facader. Du kan endvidere udføre malebehandlinger på facader af beton ud fra de angivne betontyper og anbefalinger samt kommunikere og vejlede kunder om valg af træbeskyttelse og facademalingssystem.\nVejlede kunder om facademalingssystem og valg af hensigtsmæssige malerbehandling, herunder materialer, deres egenskaber, omkostningsniveau og forventet levetid for malebehandling på facader.\nFagnummer: 49261 Bygningsmaler - Malebehandling af facader Varighed 2 dage AMU-pris: DKK 252,00 Uden for målgruppe: DKK 1.630,40


Stor aftale: Vester Hassing-virksomhed rykker ind i New Yorks lufthavne | TV2 Nord\nDen nordjyske virksomhed Blip Systems skal levere ny teknologi til lufthavnene i New York.\nFoto: Johannes Eisele/Scanpix\nStor aftale: Vester Hassing-virksomhed rykker ind i New Yorks lufthavne\nBLIP Systems fra Vester Hassing skal levere ny teknologi til lufthavnene i New York, så passagererne kan se, hvor lang tid de skal vente.\n06. feb 2019, kl. 07:48\nGår du med planer om at tage flyveren til New York, så kan du glæde dig over at få en nordjysk velkomst, når du i fremtiden lander i en af storbyens i alt fire lufthavne. Den nordjyske virksomhed BLIP Systems (Veovo) med base i Vester Hassing har nemlig indgået en stor aftale med de fire lufthavne.\n- Aftalen er den største enkeltaftale, vi nogensinde har landet, fortæller Peter Knudsen, administrerende direktør hos BLIP Systems.\nBLIP Systems står bag en avanceret teknologi, BlipTrack, der ved hjælp af Bluetooth, wifi og 3D kan vise passagererne i New York, hvor lang ventetid de har.\nAllerede udbredt til store dele af Europa\nPå store, blå skærme kendt fra blandt andet Aalborg Lufthavn men også andre store internationale lufthavne som Schiphol i Amsterdam og Københavns Lufthavn kan new yorkerne se ventetiden til eksempelvis check in og sikkerhedskontrollen. Udover de blå skærme i selve lufthavnene, kan rejsende også se ventetiderne på lufthavnenes hjemmesider med hjælp fra BlipTrack-teknologien.\n- Vi er glade for, at Port Authority of New York and New Jersey har valgt BlipTrack til at forbedre passageroplevelsen når man ankommer til New York, lyder det fra Peter Knudsen.\nNordjydernes mål for 2019:Vi vil have nyt job\nBlipTrack-systemet havde premiere i New York tilbage i november måned, og man kan nu møde den nordjysk-udviklede teknologi i lufthavnene JFK, LaGuardia, Newark Liberty og New York Stewart.\n- Port Authority of New York and New Jersey har valgt BlipTrack på grund af løsningens fleksibilitet, hvilket blandt andet giver mulighed for anvendelse af forskellige måleteknologier og avanceret analyse af data på tværs af lufthavnene JFK, Newark, LaGuardia og Stewart lufthavnene og adskillige terminaler, siger Peter Knudsen, der håber at kunne udbrede teknologien til flere lufthavne i Nordamerika.\nSkal forbedre rejseoplevelsen\nUdover at give passagererne informationer med på rejsen, kan systemet også bruges til at indsamle data, så lufthavnene kan udvikle nye strategier, der skal reducere ventetiden og forbedre rejseoplevelsen for lufthavnenes besøgende.\n- Med realtidsdata på lufthavnenes hjemmesider er ventetider nu let tilgængelige, hvilket kan reducere passagerernes stressniveau og gøre det muligt for rejsende at planlægge deres rejse.\n- På samme tid gør oplysningerne det lettere for lufthavnspersonalet at overvåge ventetider og sørge for yderligere bemanding til overbelastede områder, lyder det fra administrerende direktør i de fire lufthavne, Rick Cotton.\nUdover lufthavne bruges BlipTrack-teknologien også på skisportssteder, togstationer, veje og i forlystelsesparker.\nSkandaleramt Hirtshals-virksomhed er gået konkurs


Ansvarlighed | JYSK\nSom en stor international virksomhed er vi dagligt i kontakt med tusindvis af kunder, medarbejdere og leverandører. Derfor er vi i JYSK også opmærksomme på, at vores aktiviteter og handlinger påvirker vores omgivelser, og at vi derfor har et stort ansvar.\nAnsvaret gælder ikke kun for vores egne medarbejdere, men også for de, der arbejder hos vores leverandører rundt om i verden samt for vores omgivelser.\nSom kunde er det afgørende, at du kan føle dig sikker på, at de varer du køber hos JYSK er produceret med respekt for både mennesker, dyr og miljø.\nVores arbejde med Corporate Social Responsibility (CSR) er en vedvarende proces, og vi tror på, at samarbejde, dialog og engagement er vejen frem i forhold at forbedre sociale og miljømæssige forhold.\nGennem vores Supplier Code of Conduct, som alle leverandører skal acceptere og overholde, stiller vi krav inden for miljø, klima, dyrevelfærd, produktsikkerhed samt etiske og sociale forhold.


⇒ Køb Xacus 16125 661ML NY skjorte White på nettet - Kun 1.000,00 kr. - Klik her\nPå denne hjemmeside undersøges tøj som moderne tights, jakker og dunjakker i alle størrelser til piger og drenge på udsalg hos Nelly.com.\nMasser af online webshops udlover nu til dags en hel del forskellige former for fragt. En af de mest anvendte er i øjeblikket at få bragt ordren til en pakkeshop, som gør det muligt at hente de nyindkøbte varer når det passer dig bedst. Fragtmuligheden er nemlig temmelig smertefri, samt desuden tillige den mest betalelige fragtform.\nDu burde omvendt foretrække at få ordren leveret til din bopæl eller til dit arbejde. Leveringsformen bliver desværre en lille smule mere omkostningsfuld, men endvidere usædvanlig enkel. Den mest letkøbte slags levering vil dog altid være selv at hente produkterne, som jo forudsætter at du er tæt på e-butikkens arbejdslager.\nFragttiden kan i nogle tilfælde være ekstremt vital ifald du behøver din ordre nu og her, og med det formål er det jo meningsfuldt at vi ser nærmere på den estimerede leveringstid på det vedkommende produkt.\nTemmelig mange e-handler præsterer dag-til-dag levering på en hel del produkter, men glem ikke at det er påkrævet at bestillingen anbringes før et fastsat tidspunkt, så de højst sandsynligt kan nå at få varerne på posthuset forinden lagerpersonalet har fyraften.\nEn række online firmaer tilbyder fragt uden betaling, men oftest kun såfremt der indkøbes for et bestemt beløb. Ellers burde du gribe den mest prisbevidste leveringsmanér, hvilket i de fleste tilfælde - om du opholder sig tæt på Esbjerg, Skive eller Brande - vil være at få fragtmanden til at bringe pakken til et afhentningssted.\nDet har vist sig at være ualmindeligt smart for almindelige dødelige at sammenligne priser i blandt flere butikker på nettet, og med det motiv har adskillige online forretninger set sig tvunget til at formindske salgsværdien på varerne - til piger og drenge, og ligeledes også til mænd og kvinder - drastisk, og endda nogle gange love levering uden beregning. Derfor kan det trods alt vise sig lønsomt at besigtige nogle online webshops efter udsalg forud for at du færdiggør din shopping, således at du er sikker på at få den mindst kostelige pris.\nDu bør dog være så påpasselig, at i tilfælde af at en webbutik afsætter et produkt for en udsalgspris der er utrolig fordelagtig, så bør det mange gange være et fingerpeg om en svindel e-butik. Kortkøb er heldigvis omfavnet af en orden, der dækker dig som køber overfor uoprigtige firmaer på nettet.\nVi slår generelt et slag for shopping med kort eller mobilbetaling. Som alternativ burde du bruge et afbetalingstilbud fra fx ViaBill, forudsat du vil honorere beløbet over flere uger.\nFør nogen bestiller på en internet forhandler bør de til hver en tid få overblik over forhandlerens forretningsbetingelser, men det er tit ikke super interessant.\nEt nemt alternativ kan være at se om internet forretningen er medlem af e-mærket, fordi det almindeligvis er en garanti for at internet shoppen føjer de opstillede regler, tillige med at hjemmesiden tit revurderes af specialister der kender til lovgivningen. Desuden tilbydes du anledning til opbakning, såfremt du forvoldes vanskeligheder med din bestilling.\nHerudover er det fornuftigt at man er sat ind i de mest vedkommende vilkår der har indflydelse på bestillingen, f.eks. den byttepolitik forretningen anvender. Her er det ydermere relevant, at man til enhver tid beholder sin kvitteringsmail, så man fremadrettet vil kunne bekræfte sin bestilling, om man leder efter en vare til en mand eller kvinde.\nTrustpilot yder ret så ønskværdige chancer for at læse en stor portion aktuelle forbrugeres synspunkter og derved rekommanderer vi, at du studerer internet forretningens omtaler inden du lægger din bestilling.\nFacebook byder på også ultra udmærkede metoder til at få kendskab til internet forhandlerens troværdighed. I øvrigt ser vi mange internet butikker hvor det er muligt at udforme en vurdering af købsoplevelsen, hvilket desuden kan benyttes til afvejning af kundetilfredsheden.\nHjemmesiden er finansieret af reklamer. Vi har tætte samarbejder med en mængde forhandlere på nettet hvori vi præsenterer virksomhedernes produkter, og tjener betaling om en bruger fra vores hjemmeside realiserer et køb.\nFakta angående produkter og internet virksomheder opretholdes ofte, men vi ønsker ikke at påtage os ansvaret for forandringer der er blevet realiseret efter at vi sidst opdaterede sidens data.


Autoriseret Body SDS behandler - Lise Lillesøe\nI 2010 blev jeg færdiguddannet kropsterapeut ved Body SDS og blev med det samme ansat hos Body SDS som behandler og træningsinstruktør (www.body-sds.dk). I 2015 fik jeg lyst til at starte op som selvstændig i et klinikfællesskab i København. Efter min uddannelse har jeg deltaget i videreuddannelse hos Body SDS i bl.a. behandling af ryg, nakke, kontorskader, stress og samtaleterapi.\nSammen med Michell Kowal og founder Bengt Valentino Andersen har jeg sammensat materialet til Body SDS’ grunduddannelse og videreuddannelser.\nJeg har løbende suppleret min uddannelse med fire kurser i anatomi, fysiologi og sygdomslære ved læge Ole Købke (300 timers undervisning) og hans detaljerede kursus i bevægeapparatets anatomi.\nI 2014 supplerede jeg desuden med en kropsterapeutisk uddannelse i Omnitherapy, hvor fokus er at etablere en forståelse mellem den indre psykiske oplevelse og kroppen (http://omni-therapy.com).\nI april 2017 blev jeg uddannet psykoterapeut efter en anerkendt amerikansk 4-årig uddannelse. Min uddannelse er funderet på forskningsbaserede resultater, og der er videnskabeligt belæg for, at terapien virker i praksis.(http://www.eabp.org/backup/scient/scient_validity_hakomi.htm).\nI 2018 har jeg taget en åndedrætsuddannelse i bevidst vejrtrækning ved Lise-Lotte Bonné.\nSiden 2018 har jeg behandlet på virksomheden Mastiff tv og deltagerne i tv-programmet Vild med dans.\nSammen med læge Louise Pil har jeg opstartet projektet Sunde Unger. Vores vision er at hjælpe forældre og institutioner med at styrke børnenes selvværd, forebygge stress og udvikle gode sociale kompetencer.\n2021 startede jeg som brevkasseredaktør på magasinet Psykologi.\nJeg er registreret behandler. Det betyder, at min uddannelse lever op til de høje krav for uddannelse og videre-uddannelse. Flere forsikrings-selskaber betaler skadesforløb og forløb til stressramte udført af registrerede behandlere. Er du i tvivl, om dette gælder for dig, så kontakt dit forsikringsselskab.


Dødsfald: Den vestjyske lærerfrøken, der blev landmandskone i Midtjylland | Ikast-BrandeNyt\nAnna Lodberg Jensen, Ruskjærholm er død. Hun blev 85 år\nUdgivet:01. juli 2020, 11.59\nAnna og Hans Bach Jensen ses her fotograferet sammen i 2011, da Kræftens Bekæmpelse indviede deres rekreative sted Ruskjærholm, der i mange år var Bach-parrets private hjem. Nu er Anna død, mens 91-årige Hans stadig lever. Han bor i dag på Bøgildlund. Foto: Henrik Ole Jensen\nDØDSFALD Anna Lodberg Bach Jensen, tidligere Ruskjærholm er stillet sovet ind torsdag den 25. juni. Hun blev 85 år.\nAnna Bach Jensen var oprindelig fra Søndervig på den jyske vestkyst. Her voksede hun op på en af de ikoniske stråtækte strandgårde, hvor vinden blæser og troen på Gud er stor.\nSåledes var hun stærkt tilknyttet Indre Mission, og fastholdt sin barnelærdom gennem hele livet.\nTil tider en skrap dame, der stod ved sine holdninger og meninger.\nAnna Bach Jensen var uddannet lærer fra Nørre Nissum Seminarium og havde en periode, efter endt uddannelse, arbejde i Hvide Sande inden hendes fremtidige mand, Hans Bach Jensen fra Bording fik hende overtalt til at flytte til Midtjylland.\nHans havde netop bygget et fint nyt stuehus på Ruskjærholm, som Anna flyttede ind i. I de første år havde hun vikarjob på Bording Skole, men blev med tiden landsmandskone på gården, der voksede til at omfatte 67 hektarer jord.\nHjemmet blev en naturligt omdrejningspunkt, hvor mange gæster kom forbi til en kop kaffe og en god snak i det gæstfrie hjem.\nAnna ville nemlig gerne være opdateret på, hvad der skete i lokalsamfundet, og havde altid tid til en god snak om hint og dette.\nSammen med ægtemanden var de aktive og involveret i lokalsamfundet i Munklinde og ikke mindst områdets foreningsarbejde. Anna var engageret i Husmoderforeningen - og arbejdet med at få etableret et samlingspunkt: Munklindehus.\nAnna og Hans fik ikke selv børn, så tilbage i 2008 besluttede de at donere hele deres livsværk til Kræftens bekæmpelse. En tocifret milliongave, som også viste sig at være problemfyldt »bare« at give væk.\nParret havde levet et nøjsomt liv, hvor sparsommelighed var en dyd og som de dengang sagde: Vi har, hvad vi skal have.\nDet tog to år inden den uselviske handling var faldet på plads, så i 2010 flyttede parret ind i en beskyttet bolig ved plejecentret Frisenborgparken. Her boede de sammen et par år, men Hans, der var blevet ramt af sygdom måtte flytte ind på plejecentret, hvor han var kommet gennem mange år og også havde vist sin gavmildhed ved at forære dem en hel ny bus.\nAnna flyttede for et par år siden selv på plejehjem og var blandt de borgere, der flyttede ind i det nybyggede Bøgildlund, hvor hendes nu 91-årige enkemand stadig bor.\nDeres livsværk Ruskjærholm er siden blevet omdannet præcis til det de ønskede: Et fristed og en naturperle, der i stor stil bruges til aktiviteter under Kræftens bekæmpelse. Udover bygningerne hører der et naturskønt område på 24 hektar skov, hede, to skovsøer og nogle dyrkede marker til ejendommen. Anna og Hans Bach Jensen donerede i juni 2008 gården med de dengang tilhørende 67 hektar jord til Kræftens Bekæmpelse.\nI slutningen af 2010 påbegyndtes en gennemgribende renovering af stuehuset, og i maj 2011 blev Ruskjærholm officielt indviet og taget i brug til lokalforeningens forskellige aktiviteter.\nSiden er Ruskjærholm blevet udvidet flere gange. Først i 2012 med det lille aktivitetshus, og senere i 2015, hvor de sidste avlsbygninger blev fjernet og det store aktivitetshus mod syd blev opført. Endelig blev hytten, som ligger lige bag stuehuset i 2018-19 udvidet med shelters, udekøkken og et toilet.\nDen daglige drift og vedligeholdelse, samt ledelse og styring af de mange forskellige aktiviteter på Ruskjærholm varetages af ulønnede frivillige.\nBegravelsen har fundet sted - og meget passende valgte de efterladte at holde mindehøjtidelighed på Ruskjærholm.


Nike Mercurial Superfly 6 What The - FodboldFreak.dk\nNike Mercurial Superfly 6 What The\nDen nye ‘Nike Mercurial Superfly 6 What The’ er en ny fodboldstøvle sammensat med inspiration og henvisninger fra et hav af tidligere Mercurial fodboldstøvler.\n‘What the..’ som i ‘Hvad sker der lige her…’\nNike har tidligere releaset ‘What The…’ modeller. Både Sneakers og Fodboldstøvler er blevet udsat for designernes behandling hvor man tager udgangspunkt i en række tidligere modeller eller farver og sætter dem sammen til en helt ny sko eller fodboldstøvle.\nSom du kan se er fodboldstøvlen holdt helt i sort, men med afteninger i overdelen. Det er disse aftegninger der hver især sender hints tilbage i historien til tidligere historiske Mercurial modeller.\nEr du vild med fodboldstøvler generelt skal du se vores oversigt over de lækreste og nyeste fodboldstøvler på markedet lige nu.\nDenne Nike Mercurial Superfly 6 What The releases i anledningen af 20 års jubilæet for den første Mercurial fodboldstøvle. Mercurial jubilæet vil blive fejret i stor stil hele året, men vil uden tvivl peake frem mod årets VM i Rusland hvor Nike forventes at smide en masse vilde produkter på hylderne.\nEn spiller der gennem alle 20 år har været med til at gøre Mercurial fodboldstøvlerne populære er (den originale) Ronaldo der her fremviser rækken af tidligere Mercurial modeller der har været med til at inspirere til denne nye ‘What The…’ model.\nHvor kan jeg købe Nike Mercurial Superfly 6 What The?\nNike Mercurial Superfly 6 What The releasede eksklusivt i NikeLab i Milano d. 8. marts men resterende par vil blive sat til salg d. 12.marts i Nike Storesamt udvalgte forhandlere hvor Unisportforventes at være med.\nCristiano Ronaldos historie fortalt med fodboldstøvler Frankrigs pre-match Kollektion til VM 2018


Skal det være nemmere for flygtninge at få et job? - Kristeligt Dagblad\nEr det moralsk set i orden at give flygtninge støttehjul til indkøring på det danske arbejdsmarked, når tusindvis af kontanthjælpsmodtagere må undvære hjælp? Foto: Sophia Juliane Lydolph\nDer er gode argumenter for at give flygtninge ekstra hjælp til at få et arbejde. Men det er både uholdbart for samfundet og uretfærdigt over for danske kontanthjælpsmodtagere, at flygtninge kommer foran i jobkøen, mener filosof og debattør\nHos en mælkeproducent i Oksbøl i Vestjylland arbejder syriske Dohri med at vaske kalvenes foderskåle og strø halm i sengebåsene. Dohri bor på det lokale asylcenter og vil gerne arbejde. En dag, da han var ovre for at hente mælk, bankede han derfor på stalddøren hos bonden Ejnar Hansen, der siden tog ham i praktik gennem jobcenteret.\nHistorien fra Landbrugs-avisen er bare én af de solstrålehistorier, der den seneste tid har været i medierne om virksomheder, der har ansat flygtninge.\nMen helt så nemt går det ikke altid. Ofte står sproget eller et medtaget psykisk helbred i vejen. Manglende CPR-nummer gør det svært at udbetale løn. Og mindstelønnen er også svær at komme udenom, hvis man som virksomhedsejer vil hjælpe, men ikke har råd.\nDe forhindringer har statsminister Lars Løkke Rasmussen (V) bebudet, at der skal gøres op med i de trepartsforhandlinger mellem regering, arbejdsgivere og lønmodtagernes organisationer, der lige nu er i gang. Flere redskaber er i spil, blandt andet særlige elevordninger og en såkaldt indslusningsløn på 70 kroner i timen til flygtninge.\nMen er det moralsk set i orden at give flygtninge støttehjul til indkøring på det danske arbejdsmarked, når tusindvis af kontanthjælpsmodtagere må undvære hjælp?\nHvis man ønsker flere i job på nogenlunde ens vilkår, er det en god idé at gøre noget ekstra for flygtningene, mener Sune Lægaard, lektor i praktisk filosofi ved Roskilde Universitet.\n”Det kan virke uretfærdigt at pege denne gruppe ud som nogen, man skal gøre noget særligt for. Der er også indfødte danskere, som er dårligt stillede og har svært ved at komme ind på arbejdsmarkedet. Men her skal man huske, at der i det danske system er lagt en masse bureaukratiske stopklodser i vejen for, at flygtninge kan komme i arbejde. Dem står de andre ikke overfor, og på den måde kan det godt være, flygtninge faktisk bliver behandlet dårligere end andre. Graver man et spadestik dybere, løfter vi sådan set bare flygtningene op på samme niveau,” siger han.\nEn retning inden for etikken hedder konsekvensetik. Her er det moralsk rigtige at gøre det, der, alt taget i betragtning, har de bedste konsekvenser.\n”Selv hvis man har en snæver nationalegoistisk vinkel på flygtningesituationen og ikke inkluderer flygtninge i den gruppe, man ønsker gode konsekvenser for på længere sigt, så kan man argumentere for, at det vil være godt at få flygtningene i job. Staten spares på lang sigt for en masse penge og integrationsproblemer. Det er ikke bare et job til den enkelte, men noget, der får samfundet til at hænge sammen,” siger Sune Lægaard.\nDennis Friis Thaagaard er direktør i konsulentvirksomheden Sustainor, der rådgiver virksomheder til at handle etisk, for eksempel ved at ansætte flygtninge. Han mener, det er en god idé at lave særvilkår, fordi den etiske fordring for en virksomhed er, at den først og fremmest skal tjene penge.\n”Fordi flygtninge ofte vil kræve ekstra opmærksomhed at få ind som medarbejdere, vil det være godt at lave nogle særvilkår. Der er forskel på, hvilket land de kommer fra. Der er måske syriske flygtninge, som er nemme at få i gang, og så er der nogle fra Eritrea og Somalia, som kan være sværere. Der er både sprog, kultur og almen tilstand, fysiske, psykiske skavanker på spil her. Det kan godt være, de simpelthen ikke er en overenskomstsmæssig løn værd i starten.”\nHvis man laver indslusningsløn eller giver en virksomhed en ekstra pose penge for at ansætte flygtninge, vil flere tage skridtet, mener han.\n”Det, der ofte sker, er, at virksomheden ender med en utroligt motiveret og dygtig medarbejder, som kan mindst det samme som for eksempel en dansk tømrer.”\nMen det er ikke rimeligt, at virksomhederne skal trække integrationslæsset i den grad, som statsministeren lægger op til, mener Eva Agnete Selsing, filosof og debattør.\nI det hele taget bryder hun sig ikke om den retorik, der er omkring arbejde som noget, der løser integrationsproblemer.\n”30 års erfaringer viser, at ud-på-arbejdsmarkedet-modellen ikke er vejen til reel integration. Bare fordi man kommer i arbejde, køber man ikke nødvendigvis den pakke, det er at være dansker, selvom der er liberale her i landet, der godt kunne tænke sig det,” siger hun.\nStatsminister Lars Løkke Rasmussen har i et interview til Berlingske sagt, at det vil betyde ”et splittet Danmark”, hvis ikke flere flygtninge kommer i arbejde. Men det forholder sig omvendt, mener Eva Agnete Selsing.\n”Når flygtninge kommer ind på det danske arbejdsmarked med meget lave lønninger, vil det skabe et nedadgående pres, der får direkte negativ virkning på lønnen for danske ufaglærte. Det vil nære en følelse af uretfærdighed, som, jeg synes, er fuldt ud legitim. Det handler om eksistensmuligheder,” siger hun.\nI Jan Troells svenske film ”Udvandrerne” og ”Nybyggerne” ankommer Karl Oskar og Kristina til Amerika i 1890'erne og skal starte et nyt liv fra bunden med hårdt arbejde. De begynder med at sætte en skovl i den bløde jord og ender med at skabe rigdom for det samfund, de ankom til.\nI nutidens Danmark taler vi om immigranter og flygtninge som noget, der koster penge. Men der er en vis retfærdighed i, at vi skal bruge ressourcer på at hjælpe dem ind på arbejdsmarkedet, mener Ole Thyssen, dr.phil. og professor i filosofi ved Handelshøjskolen i København, CBS.\n”Hvis man vil have de fremmede til at bidrage til det danske samfund, så kan man ikke bare stikke dem en skovl og så regne med, at de klarer sig. Vores arbejdsmarked er jo højt specialiseret. Der er et sprog at lære, der er særlige omgangsformer og måder at bruge uddannelse på. At give flygtninge et arbejde handler om at give dem mulighed for at blive kompetente.”\nDet gælder også kompetencer til et liv som dansker, påpeger han.\n”Vi har et samfund, hvor vi er spundet ind i en trekant med tre punkter: Hjem, arbejde og forbrugsliv. Hvis du kun har et hjem, er du handicappet i forhold til at få kontakt med Danmark og danskerne. I andre samfund har man en mere offentlig kultur. Men det er svært at leve offentligt i Danmark, dels på grund af klimaet, og dels taler vi heller ikke sammen i bussen og kan have svært ved at lukke folk, vi ikke kender i forvejen, ind. I Danmark har vi en livsform, hvor det lønnede arbejde er i centrum, det er der, du møder andre mennesker på en offentlig måde og har et ordnet samvær. Det andet er en meget lille tilværelse.”\nLedige og flygtninge\nSidste år søgte 21.225 mennesker asyl i Danmark. Knap 11.000 fik tildelt opholdstilladelse og ret til at søge integrationsydelse - kontanthjælp for nytilkomne flygtninge.\nI 2013 var 146.000 personer på kontanthjælp i Danmark, heraf havde hver fjerde anden etnisk baggrund. I 2015 var antallet af kontanthjælpsmodtagere oppe på 170.000 (andel med anden etnicitet ikke opgjort).\n26 procent af personer med dansk oprindelse stod i 2013 uden for arbejdsstyrken, mens tallet var 46 procent for indvandrere fra ikke-vestlige lande og efterkommere. (Tallene er opgjort blandt 16-66-årige)\nFlygtningeaftale skal skaffe penge til skattelettelser\nLandmænd vil gerne ansætte flere flygtninge\nOVERBLIK: Regeringens oplæg til trepartsforhandlinger


GRAFIK: Sådan Tjener Du Penge På Loppemarked | Lånio\nHører du til de danskere, hvis kælder- eller loftsrum er fyldt med ting, der bare ligger og samler støv? Gemmer du også dine 20 år gamle skistøvler til den dag, du måske får brug for dem? Og kunne du godt tænke dig at sælge ud, men ved ikke, hvordan du skal gribe det an? Så læs videre, der er nemlig et marked for dine brugte ting.\nLånio.dk har lavet en simpel guide med 10 steps, der viser fordelene ved at sælge ud af dine brugte ting. Det behøver slet ikke være svært eller tidskrævende - og den økonomiske gevinst er ofte stor. Hvis økonomien er trang, kan en tur på loppemarked være et godt alternativ til at låne penge.\n

Created by Lånio.dk
\nHvorfor sælge brugt?\nHvis du har fået mod på at sælge ud, er det blot at finde et loppemarked eller en salgsplatform, der matcher dine behov og din tålmodighed.\nDu tjener ikke kun penge, men får også ryddet ud i gemmerne, og får derved skaffet mere luft i både hjem og privatøkonomi. Husk, jo mere du får solgt, jo mere kan du tjene - og måske bliver der råd til drømmebilen- eller rejsen.\nInteressen for brugte ting er stigende, og det har aldrig været mere populært at gå på jagt efter genbrugs-skatte end netop nu. Det kan du med fordel udnytte, da sæsonen for loppemarkeder langsomt er begyndt rundt omkring i landet.\nDanskerne tjente i gennemsnit 4.971 kroner i 2017 på at sælge brugt ifølge dba.dk. Det er penge, du kan komme rigtig langt for. For det beløb kan du f.eks. købe større ting som en storbyrejse, et spaophold, et fjernsyn eller en spillekonsol.\nHvor tjener jeg mest - loppemarked eller online salg?\nDet er selvfølgelig op til dig, hvilken salgstype du foretrækker, men begge metoder har fordele. Mange loppemarkeder har et gebyr ved booking af stand, og det kan være værd at overveje, hvor meget du regner med at sælge for, så du kommer hjem med et overskud.\nDe online platforme er åbne året rundt, så hvis du ikke er til loppemarked, kan du nemt sælge dine ting hjemmefra. Forelsker du dig i noget brugt i processen, kan et forbrugslån eller privatlån være en måde til finansiering af dit loppe-køb.\nPå et loppemarked kan dine købere se og røre ved varerne, og du kan nemt forhandle prisen på stedet. Det kræver dog mere planlægning, og at du kan få dine varer transporteret til og fra loppemarkedet. Til gengæld vil du kunne tjene penge hurtigt, da køberne ofte vil være mere tilbøjelige til at lave impulskøb.\nPå et loppemarked kan du nemmere komme af med mindre ting, der ikke er dyre. Prøv fx. retroguld.dk, som jævnligt holder gode retromarkeder.\nVed online salg kan du i ro og mag forhandle med køberne, da du bruger mindre tid på salgsprocessen. Her kan du med fordel sætte dyrere mærkevarer til salg, da folk ofte vil søge på bestemte varetyper som f.eks. designmøbler- eller tøj.\nDet betyder, at du vil kunne få mere for dine mærkevarer online end på et loppemarked. Der findes mange gode platforme til online salg, blandt andet DBA.dk, Guloggratis.dk, Trendsales.dk og salgs-appen Tradono.


Drivhus – Vennerstroem.dk\nMette Vennerstrøm Nem nyttehave Artikkok, Drivhus, Flerårige afgrøder, Flerårige krydderurter, Forspire, Haverum, Krydderurter, Laurbær, Mynte, Nem nyttehave, Overvintre, Permakultur, Stiklinge 2 Comments\nMit drivhus har flere funktioner. Det fungerer både som planteeksperimentarium, til fødeproduktion, men også som et haverum til afslapning i varme, tørre omgivelser. Derfor har jeg et lille bord og 2 stole placeret i det ene hjørne. Det er et skønt sted lige at trække sig lidt tilbage og nyde haven og fuglene fra. Børnene holder også af at sidde og snitte derude.\nDrivhuset er placeret centralt i min køkkenhave, hvor det har sol formiddag og aften, men skygge en periode henad eftermiddagen, så planterne ikke bliver brændt helt af. Det stod allerede i haven, da vi købte huset, så jeg har designet køkkenhaven rundt om det. Jeg bruger både mit drivhus til flerårige nytteplanter som Laurbær, Vindrue og mynter i krukker og til etårige drivhusafgrøder som tomat, agurk og peberfrugt. Det dejlige ved at have krydderurter som mynte i drivhuset er – ud over at flere af de sarte myntesorter ikke klarer sig så godt i de hårde vintre – at man næsten hele året kan hente friske blade ind til at bruge i salater som fx Rødbedesalat.\nI foråret forspirer jeg og har småplanter fra roddelinger og stiklinger i drivhuset, som en børnehave klar til udplantning i køkkenhave, have og til at forære væk. I vinterhalvåret flytter jeg planter som Artiskok og pralbønne ind i drivhuset for at overvintre dem i mindre udsatte omgivelser, hvis vinteren bliver meget hård.\nMette Vennerstrøm Nem nyttehave Basilikum, Blomsterkarse, Brombær, Bronzefennikel, Dehydrator, Drivhus, Fennikel, Figen, Flerårige nytteplanter, Friland, Frø, Frøformering, Pralbønne, Stauder, Tallerkensmækker, Tomat, Tørreovn, Tørring af frø, Vin, Vindrue 0 Comments\nAugust og september er høsttid. Det bugner med bær og frugter i haven. Det er tid til at høste Vindruer, Brombær, Blommer og Figner til børnenes frugtposer – og til Muffins, Syltetøj, Is og fryser.\nDet er også nu de små søde ribstomater på friland for alvor modner i en sand farvepalet af hvid, gul, orange og rød. Ud over at bruge dem i salater og madkasser, har jeg i år semitørret nogle i en tørreovn/dehydrator og overhældt dem med solsikkeolie. Herefter får de et par fed Hvidløg og en kvist rosmarin eller andre krydderurter i.\nSeptember er desuden den måned, hvor man skal tage frø fra planterne til spisning og til såning næste år. I år er mit første år med pralbønner. De smukke frø skal tørres, lægges i blød og koges før spisning. Planten er flerårig, så den kan overvintres i drivhuset uden for hård frost. Desuden har jeg taget frø fra min Bronzefennikel. De kan tørres, ristes og bruges som krydderi i fx indiske retter, hvor de males i en morter (fennikel er en del af krydderiet karry) eller de kan kommes ved som smagsgiver, når man sylter rødbeder, agurker, asier eller lignende. Jeg kan rigtigt godt lide deres smag, og jeg kommer til at eksperimentere med at bruge dem i det søde køkken i løbet af vinteren.\nJeg høster selvfølgelig også frø til at så i foråret. Særligt tager jeg frø fra mine yndlingstomater og peberfrugter, så jeg har til friland og drivhus næste sommer. Vil du tage frø fra dine tomater, så sprøjt frøene ud på et stykke papir og lad det ligge og tørre nogle dage. Når frøene er helt tørre, kradses de af papiret og gemmes i en lille æske. På samme måde tages nogle peberfrugtfrø ud af frøstanden og tørrer nogle dage på et stykke papir, før de også gemmes i en æske.\nJeg tager også frø fra tallerkensmækker/blomsterkarse og basilikum. – De er så lette at høste frø fra, at det næsten er dumt at købe deres frø. Igen klipper jeg frøstanden af basilikum, når den er afblomstret og lader dem tørre nogle dage, før jeg forsigtigt banker frøene ud af og gemmer. Tallerkensmækkerfrøene høstes før de falder af planten og tørrer nogle dage før de også lægges i æske.


Tandproteser i Ukraine | Tandproteser i Kiev | Billige tandproteser Ukraine |\nDentist Ukraine DK > Behandling > Tandproteser\nHvad er den slags Tandproteser?\nDer findes to typer af proteser: aftagelige og permanente tandproteser. De aftagelige rum kan fjernes fra munden, og de permanente proteser er fastgjort til implantater eller patientens egne tænder, og kan ikke fjernes.\nSkeleton Tandproteser udføres i tilfælde af dental mangler, der er for omfattende til at blive afsluttet med en bro. Hovedparten af tandprotesen er udstyret med en metalramme klemmer, der holder protesen. Metaldelen er så tynd og nedsat, at det ikke generer brugeren.\nEn anden type af aftagelige tandproteser er overmundsproteser og delvis eller fuldstændig stabil protese. Den største ulempe ved sidstnævnte er deres svagere adhæsion til substratet, og dermed dårligere bedrift i munden. Desværre er det kun dyre implantater er et alternativ her.\nVil jeg vænne sig til min nye Tandproteser?\nEn ny protese kan forårsage en mærkelig fornemmelse eller ubehag i de første få uger eller endda måneder. Der kan også være lidt irritation eller ømhed. I tilfælde af slimhindeirritation, skal du kontakte din tandlæge.\nVil Denture i Kiev ændre min måde at tale?\nDet bør dog ikke, kan du have problemer med udtalen nogle ord i starten. Du skal lære at udtale dem korrekt ved at øve og læse højt.\nSkal jeg bruge en creme til fastgørelse?\nDen creme til fastgørelse burde ikke være nødvendigt, forårsage en veludført Denture passer munden. Protese kan blive en smule løs med tiden og end man kan man fiksativet at gøre den mere stabil, men det er ikke en varig løsning. En løs Tandproteser bør fjernes og fikseres od udskiftes.\nFor hvor længe holder en Denture sidste før det skal udskiftes?\nDet afhænger af mange faktorer. Akryl proteser (stabil) bør erstattes før udløbet af 5 år. Sommetider denne periode er kortere eller længere (i tilfælde af skeletdele proteser). Dette afhænger primært af hvor ændrede er betingelserne i munden af patienten og tilstanden af protesen. Hvis flere tænder mangler siden tidspunktet for Denture installation, anbefales det at udskifte protesen til en ny. Det samme gælder for reparation af den gamle protese. En protese kan også udskiftes på grund af hygiejniske grunde, fordi materiale, hvoraf den er fremstillet, ikke er perfekte og kan absorbere bakterier, som igen kan forårsage alvorlige mucosa sygdomme.\nFørst og fremmest bør du gøre det til en vane at rense tandprotesen efter hvert måltid. Ideelt set, hvis protesen vaskes med en pensel og tandpasta. Til fjernelse af tandprotesen plade enzymatiske rengøringsmidler kan også anvendes. I løbet af dagen, når der ikke er mulighed for at anvende disse foranstaltninger er det i hvert fald nøjagtigt at skylle tandprotesen under rindende vand. Aftagelige proteser bør fjernes for natten. Tandproteser bør vaskes grundigt og skylles, før du sætter det på.